﻿ Iskam3D.com » ревю
Ревю на Asus G53SX 3D геймърски лаптоп с Nvidia 3D Vision
11/11/2011 · Няма коментари · GeForce 3D Vision
Тези дни, благодарение на Asus имах възможност да тествам един от техните 15.6-инчови модели преносими геймърски компютри с 3D екран, който използва 120-херцов екран в комбинацията с технологията Nvidia 3D Vision. Едно важно нещо, на което искам да ви обърна внимание е че моделът, който получих за тестване беше оборудван с видеоконтролер Nvidia GTX 460M, докато актуалния наличен на пазара в момента модел на Asus G53SX идва с идентична конфигурация, но вече с по-новия и малко по-бърз видеоконтролер Nvidia GeForce GTX 560M. Останалите неща са идентични с тестовия модел като параметри и представяне, така че освен малко по-висока производителност няма какво друго да очаквате, ако решите да си купите ASUS G53SX-IX011V, който в момента е с крайноклиентска цена от порядъка на 3000 лева. Но нека да видим и как се представя по отношение на своите стереоскопични 3D възможности този лаптоп…
Основни технически характеристики на Asus G53SX:
– 4x Blu-Ray Read Optical Drive
– Други: Integrated 802.11 b/g/n, Built-in Bluetooth V2.1+EDR, 10/100/1000 Base T, 4-in-1 card reader ( SD/ MS/ MS Pro/ MS Duo/ MMC), 1x USB 3.0 port, 3x USB 2.0 ports, 1x HDMI
– Размери: 39.1×29.7×3.0~6.0 см
– Тегло: 3.92 кг
→ Няма коментариTags:3D геймърски лаптоп·3D лаптоп·Asus G53SX·Asus G53SX ревю·Nvidia 3D Vision·ревю
Ревю на Sony VAIO F Series мултимедиен 3D лаптоп
Sony VAIO F Series е първия мултимедиен лаптоп с поддръжка на стереоскопично 3D на японската компания, като той вече е наличен в продажба дори и на нашия пазар с цена от порядъка на 4000 лева. Най-интересното при този лаптоп са именно 3D възможностите му, затова и основният акцент в нашия тест ще бъде именно върху тях, но няма да пропуснем да разгледаме и някои от другите функции на системата. И макар някои хора да смятат, че Sony са малко закъснели с пускането на този продукт, то ние бихме добавили, че чакането си заслужава, както ще се убедите от резултатите от тестовете и сравнението с конкурентни предложения. Sony VAIO F Series и по-специално тестваната от нас разновидност VPCF21Z1E/BI не е първият лаптоп с 3D възможности, които сме тествали обстойно, но със сигурност е първия, които ни изненадва толкова приятно с представянето си и надминава всички наши предварителни очаквания. Някои други компании, като Acer, Asus и HP вече предлагат алтернативни мобилни компютри с 3D функционалност от известно време, като продуктите на тези марки са с по-достъпна цена, но и като качество и представяне те отстъпват пред резултатите, показани от Sony VAIO F Series 3D. Това последното е особено важно за хората, които постоянно твърдят, че от Sony искат по-висока цена за продуктите си само заради марката, без реално да предлагат нещо повече, като Sony VAIO F Series е съвсем ярък пример, опровергаващ това широко разпространено мнение за японската марка… както и сами ще се убедите. И преди да продължим трябва да споменем още веднъж нещо, много важно за този конкретен модел преносим компютър на Sony, а именно че той е предназначен за мултимедийни цели, а не се предлага като геймърски лаптоп или бизнес решение. Именно поради тази причина неговите параметри и възможности са съобразени с това, да осигурят оптимален комфорт и висока производителност за мултимедийни нужди, а не са насочени към това да предложат компактен размер и дълъг живот на батерията или пък максимално висока видео производителност в игри. Това уточнение е важно, защото резултатите от някои от тестовете могат да ви създадат неправилно впечатление, ако приемете, че Sony VAIO F Series 3D лаптопите са предназначени за нещо, за което те не са били предвидени… или поне не основно да бъдат използвани за такива цели.
→ Няма коментариTags:3D лаптоп·Sony·Sony 3D лаптоп·Sony VAIO F Series 3D·Sony Vaio VPCF21Z1E/BI·Sony лаптоп·VAIO 3D·VPCF21Z1E/BI·ревю